Juhan Reidak

Juhan Reidak (kuni 30. maini 1936 Juhan Reitag, ka Johann Reitag; 29. september 1876 Pärsti – 1. märts 1945 Tori) oli eesti vaimulik.

Õppis 1884–1888 Pärsti vallakoolis, 1888–1889 Viljandis kihelkonnakoolis, 1890–1892 Viljandi linnakoolis, 1892–1893 sai eraõpet, 1894–1896 Hugo Treffneri Gümnaasiumis Tartus ja 1896–1897 Pärnu gümnaasiumis. Tartu Ülikooli usuteaduskonnas õppis ta aastatel 1897–1901. Prooviaastal oli ta Palamuse Püha Bartholomeuse koguduses (Burchard Georg Sielmanni juures) ning Kodavere ja Alatskivi koguduses Paul Ferdinand Walteri juures. Ordineeriti õpetajaks 20. märtsil 1904 Tarvastus.

Oli aastal 1904 adjunktõpetaja Suure-Jaani Johannese koguduses. 1904–1907 Viljandi praostkonna vikaarõpetaja. Aastatel 1907–1911 teenis ta Püha Jakobi kogudust ja 1911–1945 (introdutseeriti 8. oktoobril 1911) Tori kogudust. Aastatel 1930–1945 oli ta Pärnu praostkonna abipraost ja 1941–1945 Pärnu praostkonna praosti kohusetäitja.Die evangelischen Prediger Livlands bis 1918. Böhlau Verlag Köln, Wien 1977Konrad Veem Eesti Vaba Rahvakirik Dokumentatsioon ja leksikon EVR Stockholm 1988

Isiklikku
Tema tütar Irene oli abielus praost Harald Põllu poja Hillar Põlluga.

Viited

Kategooria:Suure-Jaani Johannese koguduse vaimulikud
Kategooria:Püha Jakobi koguduse vaimulikud
Kategooria:Liivimaa vaimulikud
Kategooria:Tartu Ülikooli usuteaduskonna vilistlased
Kategooria:Hugo Treffneri Gümnaasiumi vilistlased
Kategooria:Sündinud 1876
Kategooria:Surnud 1945